CELEX: C2006/224/101
Language: da
Date: 2006-09-16 00:00:00
Title: Sag T-179/06: Sag anlagt den 7. juli 2006 — Kommissionen mod Burie Onderzoek en Advies

16.9.2006   
            
            
               DA
            
            
               Den Europæiske Unions Tidende
            
            
               C 224/48
            
         Sag anlagt den 7. juli 2006 — Kommissionen mod Burie Onderzoek en Advies
   (Sag T-179/06)
   (2006/C 224/101)
   Processprog: nederlandsk
   Parter
   
      Sagsøger: Kommissionen for De Europæiske Fællesskaber (ved A. Weimar, som befuldmægtiget, bistået af advocaat W.A.M. Rupert)
   
      Sagsøgt: Burie Onderzoek en Advies B.V. (Nijeholtpade, Nederlandene)
   Sagsøgerens påstande
   
               —
            
            
               Sagsøgeren tilpligtes til Kommissionen at betale et beløb på 646 871,28 EUR, nærmere bestemt en hovedstol på 454 832,62 EUR og morarenter på 192 039,66 EUR, forhøjet med renter efter loven fra datoen for indgivelsen af nærværende stævning til fuld betaling sker
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter
   Det Europæiske Fællesskab, repræsenteret af Kommissionen, indgik med sagsøgte og andre kontrahenter to kontrakter om aktiviteter, der udføres inden for forskning og udvikling inden for avanceret kommunikationsteknologi i Europa (RACE II-programmet — projekt R2022 Barbara) og telematiksystemer af almen interesse (telematiksystemprogrammet Telepromise).
   I overensstemmelse med kontrakten foretog Kommissionen en revision. Efter resultatet af denne revision tilsendte Kommissionen sagsøgeren en debetnota. Kommissionen har anført, at det følger af kontraktens almindelige betingelser, at sagsøgte har pligt til at tilbagebetale forskellen mellem de godkendte udgifter og de betalinger, som Kommissionen allerede har foretaget, og at der er tale om en betaling i urigtig formening om skyld som omhandlet i 6. bog i Nederlands Burgerlijk Wetboek (den nederlandske borgerlige lovbog), der finder anvendelse på de pågældende kontrakter.